Document ID: 31992R1210

ΚΑΝΟΝΙΣΜΟΣ (ΕΟΚ) αριθ. 1210/92 ΤΗΣ ΕΠΙΤΡΟΠΗΣ της 12ης Μαΐου 1992 για την τροποποίηση του κανονισμού (ΕΟΚ) αριθ. 2501/87 για τον καθορισμό των χαρακτηριστικών κάθε ποικιλίας καπνού της κοινοτικής παραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/90 του Συμβουλίου της 21ης Απριλίου 1970 περί κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 860/92 (2), και ιδίως το άρθρο 2 παράγραφος 6,
Εκτιμώντας:
ότι το παράρτημα του κανονισμού (ΕΟΚ) αριθ. 2501/87 της Επιτροπής της 24ης Ιουνίου 1987 για τον καθορισμό των χαρακτηριστικών κάθε ποικιλίας καπνού της κοινοτικής παραγωγής (3), όπως τροποποιήθηκε τελευταία από τον κανονισμό (ΕΟΚ) αριθ. 841/92 (4), περιλαμβάνει μεταξύ άλλων τις αποδόσεις κάθε ποικιλίας-
ότι λόγω της τεχνικής εξελίξεως της παραγωγής παρατηρήθηκε αύξηση των αποδόσεων ορισμένων ποικιλιών από το 1987 χωρίς να μειωθεί η ποιότητα- ότι πρέπει συνεπώς να ενημερωθούν οι αποδόσεις που διαπιστώνονται υπό κανονικές συνθήκες καλλιέργειας-
ότι σύμφωνα με την ευρωπαϊκή σύμβαση καλλιέργειας που εμφαίνεται στο παράρτημα του κανονισμού (ΕΟΚ) αριθ. 1726/70 της Επιτροπής της 25ης Αυγούστου 1970 για τις λεπτομέρειες χορηγήσεως της πριμοδοτήσεως για τον καπνό σε φύλλα (5), όπως τροποποιήθηκε τελευταία από τον κανονισμό (ΕΟΚ) αριθ. 1197/92 (6), δεν συνεπάγεται σύμβαση για τον παραγόμενο καπνό που υπερβαίνει την απόδοση που αναφέρεται για την εν λόγω ποικιλία στο παράρτημα του κανονισμού (ΕΟΚ) αριθ. 2501/87 και συνεπώς εξαιρείται των μέτρων στηρίξεως που προβλέπονται από την κοινοτική νομοθεσία- ότι για τον σκοπό αυτό πρέπει να καθοριστούν οι ανώτατες αποδόσεις που λαμβάνουν υπόψη για κάθε ποικιλία την απόδοση ανά εκτάριο σε εκμετάλλευση που παράγει καπνό καλής ποιότητας με τις καλύτερες δυνατές συνθήκες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 2501/87, η διατύπωση του στοιχείου "2.4 Απόδοση" αντικαθίσταται για κάθε ποικιλία από το κείμενο που εμφαίνεται στο παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Μαΐου 1992.

Labels: 17
6